Temeljem odredbe članka 82. stavka 2. Pravilnika o proračunskom računovodstvu i računskom planu („Narodne novine“ broj 124/14, 115/15, 87/16, 3/18, 126/19, 108/20, 144/21), i članka 18. stavka 6. Statuta Općine Jelenje („Službene novine Primorsko-goranske županije“ broj 33/09, 13/13, 6/16 i 17/17 i „Službene novine Općine Jelenje“ broj 5/18, 11/18, 29/20, 39/21 i 43/21-pročišćeni tekst) Općinsko vijeće Općine Jelenje na 12. sjednici održanoj 14. ožujka 2023. donosi

**ODLUKU**

**o raspodjeli rezultata poslovanja Općine Jelenje za 2022. godinu**

**Članak 1.**

Ovom Odlukom provodi se preraspodjela financijskog rezultata Općine Jelenje za 2022. godinu u svrhu knjigovodstvenog usklađenja na računima podskupine 922 te se utvrđuje namjena i raspodjela dijela viška neutrošenih namjenskih prihoda.

**Članak 2.**

Izvršenjem Proračuna Općine Jelenje za 2022. utvrđen je rezultat, kako slijedi:

1. Višak prihoda poslovanja ………………………….…. 4.712.135,50 kn
2. Manjak prihoda od nefinancijske imovine …………… 2.390.299,11 kn
3. Manjak primitka od financijske imovine ……………... 1.560.789,82 kn

**Članak 3.**

Viškom prihoda poslovanja iz članka 2. pokriva se manjak prihoda od nefinancijske imovine ostvaren u 2022.g. u iznosu od 2.390.299,11 kn

**Članak 4.**

Od preostalog viška prihoda poslovanja u iznosu od 2.321.836,39 oduzimamo manjak prihoda od financijske imovine ostvaren u 2022. godini u iznosu od 1.560.789,82 kn.

**Članak 5.**

Preostali višak prihoda poslovanja u iznosu od 761.046,57 kn pridodati će se prenesenom višku prihoda iz prethodne 2021. godine koji iznosi 3.029.648,66 kn.

**Članak 6.**

Višak prihoda raspoloživ u sljedećem razdoblju iz članka 5., u iznosu od 3.790.695,23 kn preračunat po tečaju 1 EUR = 7,53450 kn (503.111,72 EUR-a) rasporedit će se po izvorima financiranja na pozicije rashoda i izdataka po pojedinim programima i aktivnostima prilikom donošenja I. izmjena i dopuna Proračuna Općine Jelenje, sukladno Zakonu o proračunu.

**Članak 7.**

Ova Odluka objavit će se u „Službenim novinama Općine Jelenje“ i stupa na snagu osmog dana od dana objave.

KLASA: 024-04/23-01/1

URBROJ: 2170-20-03-01-03/23-10

Dražice, 14. 03. 2023. godine

OPĆINSKO VIJEĆE OPĆINE JELENJE

PREDSJEDNICA

Izabela Nemaz